biswa921/orwiki-latest-pages-articles-raw huggingface dataset:
ଗ୍ରାହାମ ଷ୍ଟେନ୍ସ

ଗ୍ରାହାମ ଷ୍ଟେନ୍ସ  (୧୯୪୧ – ୨୩ ଜାନୁଆରି ୧୯୯୯) ଜଣେ ଅଷ୍ଟ୍ରେଲିୟ ଖ୍ରୀଷ୍ଠ ଧର୍ମ‌ ପ୍ରଚାରକ ଥିଲେ । ୨୩ ଜାନୁଆରୀ ୧୯୯୯ ମସିହାରେ, ଓଡ଼ିଶାର କେଉଁଝରରେ ଥିବା ମନୋହରପୁର ଗ୍ରାମରେ ତାଙ୍କୁ ନିଜର ଦୁଇଟି ପୁଅ ଫିଲିପ (୧୦ ବର୍ଷ) ଓ ଟିମୋଥିଙ୍କ (୬ ବର୍ଷ) ସ‌ହ ଜୀବନ୍ତଦଗ୍ଧ କରିଦିଆଯାଇଥିଲା । ସେମାନେ ରାତିରେ ଗାଡି ଭିତରେ ଶୋଇବା ସମୟରେ ଏହି ଘଟଣାଟି ଘଟିଥିଲା । ୨୦୦୩ ମସିହାରେ, ବଜରଙ୍ଗ ଦଳ ନେତା , ଦାରା ସିଂହକୁ ଗ୍ରାହାମ ଷ୍ଟେନ୍ସ ଓ ତାଙ୍କ ପୁଅ ମାନଙ୍କ ହତ୍ୟାର ଦୋଷରେ ଆଜୀବନ କାରାଦଣ୍ଡ ମିଳିଥିଲା । 

ଓଡ଼ିଶାରେ କୁଷ୍ଠ  ରୋଗୀ ଓ ଆଦିବାସୀଙ୍କ ସ‌ହ ଗ୍ରାହାମ ଷ୍ଟେନ୍ସ ୧୯୬୫ ମସିହାରୁ କାମ କରୁଥିଲେ । କିଛି ହିନ୍ଦୁ ସଙ୍ଗଠନ ଷ୍ଟେନ୍ସ ଓ ତାଙ୍କ ପରିବାର ନାମରେ ଜବରଦସ୍ତ ଧର୍ମାନ୍ତରଣର ଆରୋପ ମଧ୍ୟ ଲଗାଇଥିଲେ; ଗ୍ଲାଡିଶ ଏହି ସବୁ ଆରୋପକୁ ଖଣ୍ଡନ କରିଥିଲେ । ସେ ୨୦୦୪ ପର୍ଯ୍ୟନ୍ତ ଭାରତରେ ରହି କୁଷ୍ଠ ରୋଗୀଙ୍କ ସାହାୟତା କରୁଥିଲେ, ୨୦୦୫ ମସିହାରେ, ତାଙ୍କୁ ଓଡ଼ିଶା ରେ କୁଷ୍ଠ ରୋଗୀଙ୍କୁ ସାହାୟତା କରିବା ଦିଗରେ ତାଙ୍କୁ ଭାରତ ସରକାର  ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲା।Forgiver feted. 

 କର୍ମଜୀବନ 
ଷ୍ଟେନ୍ସଙ୍କ ଜନ୍ମ ୧୯୪୧ ମସିହାରେ ଅଷ୍ଟ୍ରେଲିଆର କୁଇନ୍ସଲାଣ୍ଡ ସ‌ହର ହେଇଥିଲା। ୧୯୬୫ ମସିହାରେ ସେ ପ୍ରଥମ ଥର ପାଇଁ ଭାରତ ଭ୍ରମଣରେ ଆସିଥିଲେ ଓ  Evangelical Missionary Society of Mayurbhanj (EMSM)ରେ ଯୋଗଦାନ କରିଥିଲେ । ସେଠାରେ ସେ  ଆଦିବାସୀ ଅଞ୍ଚଳରେ ମିଶନାରୀ ତରଫରୁ କାମ କରିବା ଆରମ୍ଭ କରିଥିଲେ । ୧୯୮୩ ମସିହାରେ, ଷ୍ଟେନ୍ସ ବାରିପଦାଠାରେ ମିଶନର ପରିଚାଳନା ଦାୟିତ୍ୱ ନେଇଥିଲେ । ୧୯୮୨ ମସିହାରେ ସେ ମୟୁରଭଞ୍ଜରେ କୁଷ୍ଠ ରୋଗୀଙ୍କ ପାଇଁ ସାହାୟତା କେନ୍ଦ୍ର ନିର୍ମାଣରେ ସାହାଯ୍ୟ କରିଥିଲେ ।

 ବ୍ୟକ୍ତିଗତ ଜୀବନ 
କୁଷ୍ଠ ରୋଗୀଙ୍କୁ ସେବା କରିବା ସମୟରେ ଷ୍ଟେନ୍ସ ଗ୍ଲାଡିଶଙ୍କୁ ଭେଟିଥଲେ ପରେ ୧୯୮୩ ମସିହାରେ ଦୁହେଁ ପରସ୍ପରଙ୍କୁ ବିବାହ କରିଥିଲେ । ତାଙ୍କର ତିନୋଟି ସନ୍ତାନ ଥିଲେ, ଜଣେ ଝିଅ (ଏସ୍ଥର) ଓ ଦୁଇଟି ପୁଅ ଥିଲେ (ଫିଲିପ ଏବଂ ଟିମୋଥି) । ଷ୍ଟେନ୍ସ ହୋ ଭାଷାରେ ବାଇବେଲକୁ ଅନୁବାଦ କରିବାରେ ସାହାୟତା କରିଥିଲେ ।

 ମୃତ୍ୟୁ ଓ ପ୍ରତିକ୍ରିୟା 
ପତି ଓ ଦୁଇ ଛୁଆଙ୍କ ମୃତ୍ୟୁ ପରେ କମ୍ସିନରଙ୍କ ପାଖରେ ନିଜର ଏକ ହଲଫନାମାରେ ଗ୍ଲାଡିଶ ଦର୍ଶାଇଥିଲେ କି:  Wayback Machine."The Lord God is always with me to guide me and help me to try to accomplish the work of Graham, but I sometimes wonder why Graham was killed and also what made his assassins to behave in such a brutal manner on the night of 22nd/23rd January 1999. It is far from my mind to punish the persons who were responsible for the death of my husband Graham and my two children. But it is my desire and hope that they would repent and would be reformed."

 ଆଧାର 

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ମହାଧମନୀ ବ୍ୟବଚ୍ଛେଦନ

ମହାଧମନୀ ବ୍ୟବଚ୍ଛେଦନ (ଇଂରାଜୀ ଭାଷାରେ ଆଓର୍ଟିକ ଡିସେକସନ/Aortic dissection) ରୋଗ କୁହାଯାଏ ଯେତେବେଳେ ମହାଧମନୀର (aorta) ଟ୍ୟୁନିକା ଇଣ୍ଟିମା (the inside) ସ୍ତରରେ ଫାଟ ସୃଷ୍ଟି ହେବା ପରେ ସେହି ପଥରେ ରକ୍ତ ଗତି କରି ମହାଧମନୀ କାନ୍ଥର ସ୍ତରମାନଙ୍କୁ ବ୍ୟବଚ୍ଛେଦ (forcing the layers apart) କରିଦିଏ ବା ଚିରି ମେଲାକରିଦିଏ ।  ଅଧିକାଂଶ କେଶ୍‌ରେ ଏହି ରୋଗ ହେଲେ ପିଠି ବା ଛାତିରେ ଅତ୍ୟଧିକ ଚିରିଦେବା ଭଳି ଯନ୍ତ୍ରଣା ଅନୁଭବ ହୁଏ ଯାହାକୁ ଆକ୍ୟୁଟ ଆଓର୍ଟିକ ସିଣ୍ଡ୍ରୋମ (chest or back pain) କୁହାଯାଏ । ଯନ୍ତ୍ରଣା ସ‌ହିତ ବାନ୍ତି, ଝାଳ ବୋହିବା (sweating) ଓ ମୁଣ୍ଡ ହାଲୁକା (lightheadedness) ଲାଗିବା ଭଳି ଲକ୍ଷଣ ଦେଖାଯାଏ । ଅନ୍ୟାନ୍ୟ ଅଙ୍ଗମାନଙ୍କୁ ରକ୍ତ ସରବରାହ କମିଯିବାରୁ ସ୍ଟ୍ରୋକ (stroke) ଓ ମେସେଣ୍ଟେରିକ ଇସକେମିଆ (mesenteric ischemia) ଆଦି ଲକ୍ଷଣ ଦେଖାଯାଏ । ଏହି ରୋଗ ଫଳରେ ହୃତପେଶୀ ଅରକ୍ତ‌ତା/ମାୟୋକାର୍ଡ଼ିଆଲ ଇସକେମିଆ (not enough blood flow to the heart) ବା ମହାଧମନୀ ଫାଟିଯିବା (rupture of the aorta) ଫଳରେ ତୁରନ୍ତ ମୃତ୍ୟୁ ହୁଏ । 

ଉଚ୍ଚ ରକ୍ତଚାପ (high blood pressure) ଇତିହାସ ଥିଲେ, ରକ୍ତନଳୀ କାନ୍ଥକୁ ଦୁର୍ବଳ କରୁଥିବା ଅନେକ ସଂଯୋଜକ ତନ୍ତୁରୋଗ (connective tissue disease) ଯେପରିକି ମାର୍ଫାନ ସିଣ୍ଡ୍ରୋମରେ (Marfan syndrome), ବାଇକସପିଡ ଆଓର୍ଟିକ ଭଲ୍‌ଭ ([:en:[bicuspid aortic valve|]]) ଥିଲେ ଓ ପୁର୍ବରୁ ହୃତ୍‌ପିଣ୍ଡ ଅପରେଶନ କରାଯାଇଥିଲେ ଏହି ରୋଗ ସମ୍ଭାବନା ଅଧିକ ହୋଇଥାଏ । ମୂଖ୍ୟ ଆଘାତ (Major trauma), ଧୂମ୍ରପାନ (smoking), କୋକେନ (cocaine) ବ୍ୟବ‌ହାର, ଗର୍ଭାବସ୍ଥା, ବକ୍ଷ ମହାଧମନୀ ଆନିଉରିଜମ୍ (thoracic aortic aneurysm), ରକ୍ତନଳୀ ପ୍ରଦାହ (inflammation of arteries), ଓ ଡିସଲିପିଡେମିଆ  (abnormal lipid levels) ରୋଗମାନଙ୍କରେ ମଧ୍ୟ ଏହି ମହାଧମନୀ ବ୍ୟବଚ୍ଛେଦନ ରୋଗ ସମ୍ଭାବନ ରହିବ । ସିଟି ସ୍କାନ (computed tomography), ଏମଆରଆଇ (magnetic resonance imaging) ବା ଅଲଟ୍ରାସାଉଣ୍ଡ (ultrasound) ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗକୁ ଦୁଇ ଟାଇପରେ ବିଭକ୍ତ କରାଯାଏ: ସ୍ଟାନଫୋର୍ଡ଼ ଟାଇପ ଏ (first part of the aorta) ଯେଉଁଥିରେ ଆସେଣ୍ଡିଙ୍ଗ ଆଓର୍ଟାରେ ରୋଗ ଥାଏ ଓ ଟାଇପ ବିରେ ଏହା ବ୍ୟତୀତ ଅନ୍ୟ ଆଓର୍ଟା ସ୍ଥାନରେ ରୋଗ ହୁଏ ।

ରକ୍ତଚାପ ନିୟନ୍ତ୍ରଣ ଓ ଧୂମ୍ରପାନ ବନ୍ଦ କଲେ ମହାଧମନୀ ବ୍ୟବଚ୍ଛେଦନ ରୋଗର ପ୍ରତିଷେଧ ସମ୍ଭବ ହୋଇପାରିବ । ଆଓର୍ଟାର ରୋଗାକ୍ରାନ୍ତ ସ୍ଥାନ ଉପରେ ଚିକିତ୍ସା ନିର୍ଭର କରେ । ଆଓର୍ଟାର ପ୍ରଥମ ଭାଗରେ ବ୍ୟବଚ୍ଛେଦନ ଥିଲେ ଅପରେଶନ ଆବଶ୍ୟକ ହୁଏ; ଅନ୍ୟ ସ୍ଥାନରେ ଥିଲେ ଓ ଜଟିଳତା ନ ଥିଲେ ରକ୍ତଚାପ ଓ ହୃଦଗତି ହାର କମ କରି ତାହାର ଚିକିତ୍ସା କରାଯାଏ । ଅପରେଶନ ଦୁଇ ପ୍ରକାର କରାଯାଇପାରେ: ଛାତି ଖୋଲି ବା ରକ୍ତନଳୀ ଭିତର ଦେଇ ମରାମତ (endovascular aneurysm repair) କରାଯାଏ ।

ମହାଧମନୀ ବ୍ୟବଚ୍ଛେଦନ ଏକ ଦୁର୍ଲଭ ରୋଗ, ପ୍ରତିବର୍ଷ ଏକ ଲକ୍ଷ ଲୋକରେ ୩ ଜଣକୁ ହୁଏ । ମହିଳାଙ୍କ ଅପେକ୍ଷା ପୁରୁଷଙ୍କୁ ଏହି ରୋଗ ଅଧିକ ହୁଏ । ରୋଗ ନିର୍ଣ୍ଣୟର ହାରାହାରି ବୟସ ପ୍ରାୟ ୬୩ ବର୍ଷ, କିନ୍ତୁ ୪୦ ବର୍ଷ ବୟସ ପୂର୍ବରୁ ୧୦% ଲୋକଙ୍କୁ ହୁଏ । ଟାଇପ ଏ ରୋଗରେ ୩ ଦିନ ମଧ୍ୟରେ ପ୍ରାୟ ଅଧା ଲୋକ ମୃତ୍ୟୁ ବରଣ କରନ୍ତି ଓ ଟାଇପ ବି ରୋଗରେ ୧୦% ଲୋକଙ୍କର ଏକ ମାସ ମଧ୍ୟରେ ମୃତ୍ୟୁ ହୁଏ । ସନ ୧୭୬୦ରେ ଇଂଲଣ୍ଡର ରାଜା ଜର୍ଜ ୨ଙ୍କର ମୃତ୍ୟୁ ପରେ ତାଙ୍କୁ ପରୀକ୍ଷା କରି ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରାଯାଇଥିଲା । ସନ ୧୯୫୦ରେ ମାଇକେଲ ଇ ଡିବାକେ (Michael E. DeBakey) ପ୍ରଥମେ ଏହାର ଅପରେଶନ ଆରମ୍ଭ କରିଥିଲେ ।
thumb|upright=1.3|ରୋଗର ଭିଡିଓ ଚିତ୍ର

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଅତିବଡ଼ି ଜଗନ୍ନାଥ ଦାସ ସମ୍ମାନ

ଲେଉଟାଣି ଅତିବଡ଼ୀ ଜଗନ୍ନାଥ ଦାସ ସମ୍ମାନ
ଉମେଶଚନ୍ଦ୍ର ସରକାର

ଉମେଶଚନ୍ଦ୍ର ସରକାର(୧୮୫୭-୧୯୧୪) ଥିଲେ ପ୍ରଥମ ଓଡ଼ିଆ ଔପନ୍ୟାସିକ । ସେ ରଚନା କରିଥିବା 'ପଦ୍ମମାଳୀ' ଓଡ଼ିଆ ସାହିତ୍ୟର ପ୍ରଥମ ସମ୍ପୂର୍ଣ୍ଣ ଉପନ୍ୟାସ । ସେ ଏହାକୁ ୩୨ ବର୍ଷ ବୟସରେ ଲେଖିଥିଲେ । ଏହା ୧୮୮୮ ମସିହାରେ କଟକ ପ୍ରିଣ୍ଟ କମ୍ପାନୀରୁ ପ୍ରଥମେ ପ୍ରକାଶିତ ହୋଇଥିଲା । 

 ବ୍ୟକ୍ତିଗତ ଜୀବନ 
ଉମେଶଚନ୍ଦ୍ରଙ୍କ ପରିବାର ଓଡ଼ିଶାରେ ରହିଆସିଥିବା ଏକ ବଙ୍ଗାଳୀ ପରିବାର ଥିଲେ । ଉମେଶଚନ୍ଦ୍ର ୧୮୫୭ ମସିହାରେ ପୁରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଇଶ୍ୱରଚନ୍ଦ୍ର ସରକାର । ସେ ଥିଲେ ଜଣେ ପୁଲିସ ଦରୋଗା । ଉମେଶଚନ୍ଦ୍ରଙ୍କୁ ୨ବର୍ଷ ବୟସ ବେଳକୁ ତାଙ୍କ ପିତାଙ୍କର ଦେହାନ୍ତ ହୋଇଥିଲା । ପିତାଙ୍କ୍ ଦେହାନ୍ତ ପରେ, ସେମାନେ ସପରିବାର କଟକ ଚାଲିଆସି କାଳିବଜାରର ଜଣେ ସମ୍ପର୍କୀୟଙ୍କ ଘରେ ରହିଥିଲେ । କଟକରୁ ସ୍ନାତକ ଶିକ୍ଷା ସମାପ୍ତ କରି ଉମେଶଚନ୍ଦ୍ର ତତକାଳୀନ ଓଡ଼ିଶା କମିଶନରଙ୍କ କାର୍ଯ୍ୟାଳୟରେ କାମ କରିବା ଆରମ୍ଭ କରିଥିଲେ । ପରେ ସେ ଢେଙ୍କାନାଳ, ତାଳଚେର ଓ କନିକା ଇଷ୍ଟେଟରେ ମଧ୍ୟ କାମ କରିଥିଲେ । କନିକାରେ କାମ କରୁଥିବା ସମୟରେ ଅସୁସ୍ଥତା ହେତୁ ୧୮୯୯ ମସିହାରେ ସେ ସ୍ୱେଚ୍ଛାକୃତ ଅବସର ନେଇ କଟକ ଫେରି ଆସିଥିଲେ । କଟକ ଆସି ସୁସ୍ଥ ହେବାପରେ ସେ ସାହିତ୍ୟ ସର୍ଜନାରେ ମନୋନିବେଶ କରିଥିଲେ । 

୧୯୧୪ ମସିହାରେ ଆମାଶୟ ରୋଗରେ ପୀଡ଼ିତ ହୋଇ, ଉମେଶଚନ୍ଦ୍ରଙ୍କର ଦେହାନ୍ତ ହୋଇଥିଲା ।

 ସାହିତ୍ୟ ସର୍ଜନା 
୧୯୦୭ ମସିହାରୁ ଉଦାସୀ ଛଦ୍ମନାମରେ, ସେ କେନ୍ଦୁଝର ବିଦ୍ରୋହ ନାମକ ଏକ ଧାରାବାହିକ ଐତିହାସିକ ଉପନ୍ୟାସ ଲେଖିବା ଆରମ୍ଭ କରିଥିଲେ କିନ୍ତୁ ତାହା ଅସମ୍ପୂର୍ଣ୍ଣ ରହିଥିଲା । ପରେ ସେ ଉଭୟ ଓଡ଼ିଆ ଓ ଇଂରଜୀ ଭାଷାରେ ପୁସ୍ତକ ଲେଖିଛନ୍ତି । ଉମେଶଚନ୍ଦ୍ର ପଦ୍ମମାଳୀର ମୁଖବନ୍ଧରେ ଓଡ଼ିଆ ଭାଷାରେ ନିଜର କମ ଦକ୍ଷତା ସ୍ୱୀକାର କରି ଲେଖିଥିଲେ ଯେ, ସେ ହୁଏତ ଏଥିପାଇଁ ହାସ୍ୟାସ୍ପଦ ହୋଇପାରନ୍ତି ।

ପଦ୍ମମାଳୀ ଉପନ୍ୟାସର ପୃଷ୍ଟଭୂମୀରେ ଥିଲା, ଦୁଇଟି ଗଡ଼ଜାତ ରାଜ୍ୟ ମୟୁରଭଞ୍ଜ ଓ ନୀଳଗିରି ମଧ୍ୟରେ ଥିବା ବିବାଦ । ଏହି ବିବାଦ ମଧ୍ୟରେ ପରିକ୍ଷୀତ ସିଂହ ଓ ପଦ୍ମମାଳୀଙ୍କ ମଧ୍ୟରେ ଥିବା ପ୍ରେମ ମଧ୍ୟ ଉପନ୍ୟାସର ବିଷୟବସ୍ତୁ । ଉପନ୍ୟାସଟିରେ ୧୮୩୫ମସିହା ଫେବୃଆରୀ ଓ ଜୁନ ମାସ ମଧ୍ୟରେ ଘଟିଥିବା ଉପରୋକ୍ତ ଘଟଣାକୁ ବିଷୟବସ୍ତୁ ଭାବରେ ନିଆଯାଇଛି । 

 ରଚନାବଳୀ 
 ପଦ୍ମମାଳୀ - ୧୮୮୮
 କେନ୍ଦୁଝର ବିଦ୍ରୋହ
 ଓଡ଼ିଆ ଢଗଢମାଳି 
 ମହିମ୍ନସ୍ତବ
 Easy way to learn English
 Temple of Truth
 Speaking the Truth

 ଆଧାର 

ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:୧୮୫୭ ଜନ୍ମ
ଶ୍ରେଣୀ:୧୯୧୪ ଜନ୍ମ
ଲଭ୍ ୟୁ ହମେଶା

ଲଭ୍ ୟୁ ହମେଶା ୨୦୧୫ ମସିହା 'ରଜ' ସମୟରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା ସାବିତ୍ରୀ ସିନେ ପ୍ରଡକ୍ସନ୍‌ ବ୍ୟାନରରେ ଚଣ୍ଡି ପରିଜାଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା । ଅରିନ୍ଦମ ରାୟ ଓ ଝିଲିକ ଏହି କଥାଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ଏହି ଚଳଚ୍ଚିତ୍ରଟି ସାବିତ୍ରୀ ସିନେ ପ୍ରଡକ୍ସନ୍ର ପ୍ରଥମ ଚଳଚ୍ଚିତ୍ର । 

ଅଭିନୟ
 ଅରିନ୍ଦମ ରାୟ
 ଝିଲିକ୍ ଭଟ୍ଟାଚାର୍ଯ୍ୟ
ଅନିଶା ଦାଶ
 ମିହିର ଦାସ
 ରାହୁଲ
 ଶ୍ରୀତମ ଦାସ
 ଅନିତା ଦାସ
 ସରୋଜ ଦାସ
 ବ୍ରଜ ସିଂ
 ଗୁଡ଼ୁ
 ପ୍ରଜ୍ଞା
 ସଲିଲ୍ ମିତ୍ର
 ସୁଜିତ୍

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ବିଜୟ ମଲ୍ଲ, ଅରୁଣ ମନ୍ତ୍ରୀ, ବସନ୍ତରାଜ ସାମଲ ପ୍ରମୁଖ ଚଳଚ୍ଚିତ୍ରଟିରେ ଗୀତ ଗୁଡ଼ିକର ରଚନା କରିଥିଲେ । ଇରା ମହାନ୍ତି,ଶ୍ରୀଚରଣ, ହ୍ୟୁମାନ ସାଗର, କୁମାର ବାପି, ସମିକ୍ଷା, ସୋହିନୀ ମିଶ୍ର, ରତିକାନ୍ତ ଶତପଥୀ ଏବଂ ଶ୍ରେୟା ମିଶ୍ର ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।

 ଗୀତ  ରଚନା  କଣ୍ଠଦାନ ମୁଁ ଆଜି ଭାରି ଖୁସି   କୁମାର ବାପି ଛାତି ତଳେ ରହିଗଲୁ   ଭାରି ଭଲ ଲାଗେ ଏ ଦୁନିଆ   ମାଡାମ ନମସ୍କାର   କି କଲୁ କି କଲୁ(ସ୍ତ୍ରୀ)   ମୋ ନିଦ ଭୁଲିବାର   କି କଲୁ କି କଲୁ(ପୁରୁଷ)   ଲଭ୍ ୟୁ ହମେଶା  

ଆଧାର

 ଅଧିକ ତଥ୍ୟ 
 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଜଗା ହାତରେ ପଘା (୨୦୧୫)

ଜଗା ହାତରେ ପଘା, ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର 'ତରଙ୍ଗ ସିନେ ପ୍ରଡକ୍ସନ'ର ୩ୟ ଚଳଚ୍ଚିତ୍ର ଥିଲା । ଜାଗି ମଙ୍ଗଦ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମୂରଲି କ୍ରିଷ୍ଣା କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ କଥାଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଝିଲିକ୍ ଭଟ୍ଟାଚାର୍ଯ୍ୟ ।  ଜଗା ହାତରେ ପଘା ଶୀର୍ଷକରେ ୧୯୮୫ ମସିହାରେ ଚଳଚ୍ଚିତ୍ରଟିଏ ନିର୍ମାଣ ହୋଇଥିଲା । ବୁଦ୍ଧାଦିତ୍ୟ ମହାନ୍ତି ପ୍ରଥମ ଥର ପାଇଁ ଏହି ଚଳଚ୍ଚିତ୍ରରେ ଖଳନାୟକ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ଏଲିନା ସାମନ୍ତ ରାୟ ଏହି କଥାଚିତ୍ରଟିରେ ଅନ୍ୟତମ ନାୟିକା ଭାବରେ ଅଭିନୟ କରିଥିଲେ । ଅଜିତ ଦାସ, ମୀନକେତନ, ଅସୀତ ପତି, କାଳିଆ ପ୍ରମୁଖ କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରର ସୁଟିଂ ଚାଲୁଥିବା ବେଳ ଅଭିନେତ୍ରୀ ମହାଶ୍ୱେତା ରାୟ ଆହାତ ହୋଇଥିଲେ ।

ଅଭିନୟ
 ଅନୁଭବ ମହାନ୍ତି
 ଝିଲିକ୍ ଭଟ୍ଟାଚାର୍ଯ୍ୟ
 ଏଲିନା ସାମନ୍ତରାୟ
 ବୁଦ୍ଧାଦିତ୍ୟ ମହାନ୍ତି
 ମହାଶ୍ୱେତା ରାୟ
 ଅଜିତ ଦାସ
 ମୀନକେତନ
 ଅସୀତ ପତି
 କାଳିଆ
 ଇଲୁ ବାନାର୍ଜୀ

ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଉଦିତ ନାରାୟଣ, ବିନୋଦ ରାଠୋର, ଇରା ମହାନ୍ତି, ତପୁ ମିଶ୍ର, ଗୁଡଲି ରଥ, ବିଶ୍ୱଜିତ ମହାନ୍ତି ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ । 

ଗୀତ

ଆଧାର

 ଅଧିକ ତଥ୍ୟ 
 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଗପ ହେଲେ ବି ସତ (୨୦୧୫)

ଗପ ହେଲେ ବି ସତ ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ସିନେ ପ୍ରଡକ୍ସନ‌ର ୨ୟ ଚଳଚ୍ଚିତ୍ର ଥିଲା ଗପ ହେଲେ ବି ସତ । ପୂର୍ବରୁ ୧୯୭୬ ମସିହାରେ ପ୍ରଥମ ଓଡ଼ିଆ ରଙ୍ଗୀନ ଚଳଚ୍ଚିତ୍ର ଗପ ହେଲେ ବି ସତ ଶୀର୍ଷକରେ ନିର୍ମାଣ ହୋଇଥିଲା । ଏହି ଚଳଚ୍ଚିତ୍ରରେ ନାୟକ ସାଜିଥିଲେ ଅନୁଭବ ଏବଂ ତାଙ୍କ ବିପକ୍ଷରେ ନାୟିକା ସାଜିଥିଲେ ବର୍ଷା । ପ୍ରେମ ଆନନ୍ଦ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିବା ବେଳେ ଉଦିତ ନାରାୟଣ କଣ୍ଠଦାନ କରିଥିଲେ । 

ଅଭିନୟ
ଓଡ଼ିଆ କଥାଚିତ୍ର ଗପ ହେଲେ ବି ସତ ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:
 ଅନୁଭବ ମହାନ୍ତି
 ବର୍ଷା ପ୍ରିୟଦର୍ଶିନୀ
 ମିହିର ଦାସ
 ପ୍ରିୟଙ୍କା ମହାପାତ୍ର
 ଭୂମିକା ଦାଶ
 ଚୌଧୁରୀ ବିକାଶ ଦାସ
 ଦୀପିକା

କାହାଣୀ
ଆକାଶ(ଅନୁଭବ) ଗୋଟିଏ ସଫ୍ଟ‌ୱାର କମ୍ପାନୀର ମାଲିକ । ସ୍କୁଲର ପୁରୁଣା ଛାତ୍ରମାନଙ୍କରେ ଭେଟ ହେବାପାଇଁ ସେ ଗାଁକୁ ଆସିଥିଲା । ସେଠାରେ ତା'ର ସମସ୍ତ ପୁରୁଣା ସାଙ୍ଗମାନଙ୍କ ସ‌ହ ଦେଖାହେଲା । କେବଳ ବର୍ଷା(ବର୍ଷା ପ୍ରିୟଦର୍ଶିନୀ) ସ‌ହ ତା'ର ଦେଖା ହୋଇପାରିଲାନି । ବର୍ଷା ହେଉଛି ତା'ର ପିଲାଦିନରୁ ବଡ଼ ହେବା ଯାଏ ସାଙ୍ଗ ତ‌ଥା ତା'ର ପ୍ରେମ ଯାହାଠାରୁ ସେ ଅନେକ ଦିନ ତଳୁ ଅଲଗା ହୋଇଯାଇଥିଲା । 

ସ୍କୁଲରେ ପଢ଼ିବା ବେଳେ ଆକାଶ ଭଲ ପାଠ ପଢ଼ୁନଥିଲା । ମାତ୍ର ବର୍ଷା ତା' ଜୀବନରେ ଆସିବା ପରେ ତାକୁ ଭଲ ପାଠ ପଢ଼ି ଜୀବନରେ କିଛି ଲକ୍ଷ୍ୟରେ ପ‌ହଞ୍ଚିବା ପାଇଁ ପ୍ରେରଣା ଦେଇଥିଲା । ଧିରେ ଧିରେ ସେମାନଙ୍କର ବନ୍ଧୁତ୍ୱ ଭଲ ପାଇବାରେ ବଦଳିଯାଇଥିଲା । ମାତ୍ର ବର୍ଷା କୌଣସି କାରଣରୁ ତା'ର ଗାଆଁକୁ ଚାଲିଯାଇଥିଲା ଯେ ଆଉ ଫେରି ନଥିଲା । 

ଏହା ପରେ ଆକାଶ ମଧ୍ୟ ବାଙ୍ଗାଲୋରରେ ନିଜର କାମରେ ଲାଗିଯାଇଥିଲା । ବର୍ଷାର କଥା ମୂଳେ ମୂଳେ ସେ ସବୁବେଳେ ଚାଲୁଥିଲା ଏବଂ ଜୀବନରେ ବଡ଼ ମଣିଷଟିଏ ହୋଇସାରିଥିଲା । ହେଲେ ତା' ପାଖରେ ବର୍ଷା ନ ଥିଲା । ସ୍କୁଲର ବନ୍ଧୁମିଳନ ସମାରୋହରେ ସେ ବର୍ଷାକୁ ଭେଟିବାର ଆଶା ନେଇ ଆସିଥିଲା ହେଲେ ସେଠାକୁ ସେ ନ ଆସିବାରୁ, ଆକାଶ ତାକୁ ଖୋଜି ଖୋଜି ଯାଇ ତା'ର ଘରେ ପ‌ହଞ୍ଚିଲା ଏବଂ ସେଠାରେ ଜାଣିଲା କି ବର୍ଷା ଗୋଟିଏ ଦୁର୍ଘଟଣାରେ ତା'ର ଗୋଟିଏ ଗୋଡ଼ ସ‌ହ ନିଜ ମାଆକୁ ହରାଇଥିଲା । ଏହା ପରେ ଆକାଶ ବର୍ଷା ସ‌ହ ଏକ ନୂଆ ଜୀବନ ଆରମ୍ଭ କଲା ।

ଗୀତ ଓ ସଂଗୀତ
ପ୍ରେମ ଆନନ୍ଦ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିବା ବେଳ ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ଜୟନ୍ତ ଦାସ ପ୍ରମୁଖ ଏହି ଚଳଚ୍ଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ ଏହି ଚଳଚ୍ଚିତ୍ରରରେ କଣ୍ଠଦାନ କରିଥିଲେ । ଟାଇଟେଲ ଗୀତଟି ଉଦିତ ନାରାୟଣ ଏବଂ ଇରା ମହାନ୍ତି ଗାଇଥିଲେ । ଅନ୍ୟାନ୍ୟ କଣ୍ଠଶିଳ୍ପୀମାନେ ହେଲେଟି ସୌରୀ, କୁମାର ବାପି, ସସ୍ମିତା ଏବଂ ହ୍ୟୁମାନ ସାଗର । 

ଗୀତ

 ଗୀତ  ରଚନା  କଣ୍ଠଦାନ ଗପ ହେଲେ ବି ସତ   ଉଦିତ ନାରାୟଣ, ଇରା ମହାନ୍ତି  ତୋତେ ଗାଇଦେଲେ ତୁ ଗୀତ ହେଇଯାଉ   ବର୍ଷା ବର୍ଷା   ପ୍ରେମ ଚଢ଼େଇର   ଇରା ମହାନ୍ତି ପ୍ରେମ ଚଢ଼େଇର(ପୁରୁଷ)   ପ୍ରେମ ଚଢ଼େଇର   ସ୍ମିତା ମହାନ୍ତି ଗୋଟେ ଶୁଆ ଗୋଟେ ସାରୀ   ହାୟେରେ ମିତ  

ଆଧାର

 ଅଧିକ ତଥ୍ୟ 
 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ନିଦ୍ରା ଶ୍ୱାସରୋଧ

ନିଦ୍ରା ଶ୍ୱାସରୋଧ (ଇଂରାଜୀ ଭାଷାରେ Sleep apnea) ଏକ ନିଦ୍ରା ବେମାରୀ (sleep disorder) ଯେଉଁଥିରେ ଶୟନ ସମୟରେ ସାମୟିକ ଶ୍ୱାସରୋଧ (pauses in breathing) ହୁଏ ବା ଅଗଭୀର ଶ୍ୱାସକ୍ରିୟା (shallow breathing) ଚାଲୁରହେ । କିଛି ସେକେଣ୍ଡ ନିମନ୍ତେ ବା କେତେକ ମିନିଟ ନିମନ୍ତେ ନିଦ୍ରା ଶ୍ୱାସରୋଧ ହୁଏ ବା ରାତ୍ରୀରେ ଅନେକ ଥର ଏହା ହୁଏ । ସର୍ବାଧିକ ସାଧାରଣ ସ୍ୱରୂପରେ ଉଚ୍ଚ ଧ୍ୱନୀର ଘୁଙ୍ଗୁଡ଼ି ପରେ ହୁଏ । ପୁନଃ ଶ୍ୱାସକ୍ରିୟା ଆରମ୍ଭ ହେଲେ ଅଣନିଶ୍ୱାସୀ ଲାଗେ । ନିଦ୍ରାଭିଭୂତ ବା ଥକ୍କିଯାଇଥିବା ଲୋକଙ୍କର ଏହା ହେବା ଯୋଗୁ ନିଦ୍ରାରେ ବ୍ୟାଘାତ ହୁଏ ।ଏହା ସ୍କୁଲରେ ପିଲାମାନଙ୍କର ସମସ୍ୟା ସୃଷ୍ଟି କରେ ବା ଅତିସକ୍ରିୟତା (hyperactivity) କରାଏ ।

ତିନି ପ୍ରକାର ନିଦ୍ରା ଶ୍ୱାସରୋଧ ହୋଇପାରେ: ଅବରୋଧୀ ନିଦ୍ରା ଶ୍ୱାସରୋଧ (obstructive ବା ଓଏସଏ/OSA)), କେନ୍ଦ୍ରୀୟ ନିଦ୍ରା ଶ୍ୱାସରୋଧ (central ବା ସିଏସଏ/CSA)) ଓ ମିଶ୍ରିତ ନିଦ୍ରା ଶ୍ୱାସରୋଧ । ସବୁଠାରୁ ସାଧାରଣ ଆକାର ଓଏସଏ ଥାଏ ।  ଓଜନାଧିକ୍ୟ (overweight), ପାରିବାରିକ ରୋଗ ଇତିହାସ, ଆଲର୍ଜି ଓ ବର୍ଦ୍ଧିତ ଟନସିଲ ଇତ୍ୟାଦି ଏହି ବେମାରୀର ସଙ୍କଟ ଉତ୍ପନ୍ନ କରନ୍ତି । ବାୟୁ ପ୍ରବାହ ବନ୍ଦ ଯୋଗୁ ଓଏସଏ, ଶ୍ୱାସକ୍ରିୟା ପ୍ରଚେଷ୍ଟା ଅଭାବ ଯୋଗୁ ସିଏସଏ ହୁଏ । ଏହି ରୋଗ ଥିବା କଥା ଏହି ରୋଗୀମାନେ ଅବଗତ ନ ଥାଆନ୍ତି ।  ପରିବାରର ଲୋକ ଏହା ଜଣେଇ ଦିଅନ୍ତି । ସାରା ରାତିର ପଲିସୋମ୍ନୋଗ୍ରାଫି  (sleep study) ପରୀକ୍ଷାରୁ ଏହି ରୋଗ ନିର୍ଣ୍ଣୟ କରାଯାଏ । ଏକ ଘଣ୍ଟାରେ ୫ଥର ଏଭଳି ନିଦ୍ରା ବ୍ୟାଘାତ ହେଲେ ନିଦ୍ରା ଶ୍ୱାସରୋଧ ରୋଗ ନିର୍ଣ୍ଣୟ କରାଯାଏ ।

ଜୀବନ‌ଚର୍ଯ୍ୟାରେ ପରିବର୍ତ୍ତନ, ଶ୍ୱାସକ୍ରୀୟା ଯନ୍ତ୍ର, ମାଉଥପିସ ଓ ଅପରେଶନ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ମଦ୍ୟ ତ୍ୟାଗ, ଓଜନ ହ୍ରାସ, ଧୂମ୍ରପାନ ବନ୍ଦ ଓ ଦେହର ପାର୍ଶ୍ୱଦେଶରେ ଶୟନ କରି ଏହି ବେମାରୀକୁ ନିୟନ୍ତ୍ରଣ କରାଯାଇପାରେ । ସିପାପ ମେସିନ CPAP machine ବ୍ୟବ‌ହାର କରି ଶ୍ୱାସକ୍ରିୟା ସମ୍ପାଦନ କରାଯାଏ । ଅଣଚିକିତ୍ସିତ ଲୋକଙ୍କର ହୃଦ୍‌ଘାତ, ସ୍ଟ୍ରୋକ, ମଧୁମେହ, ହୃଦ୍‌ପାତ, ଅନିୟମିତ ହୃତ୍‌ସ୍ପନ୍ଦନ (irregular heartbeat), ମୋଟାପଣ ଓ ଗାଡ଼ି ଧକ୍କା (motor vehicle collisions) ଇତ୍ୟାଦି ସଙ୍କଟ ରହେ । 

ସିଏସଏ ରୋଗ ୧-୬% ବଡ଼ ମଣିଷଙ୍କୁ ଓ ୨% ପିଲାଙ୍କୁ ଆକ୍ରମଣ କରେ । ମହିଳାଙ୍କ ଅପେକ୍ଷା ପୁରୁଷଙ୍କୁ ଦୁଇ ଗୁଣ ରୋଗ ହୁଏ । ଯେ କୌଣସି ବୟସରେ ଏ ରୋଗ ହୋଇପାରିଲେ ମଧ୍ୟ ସାଧାରଣତଃ ୫୫ରୁ ୬୦ ବର୍ଷ ବୟସ ମଧ୍ୟରେ ହୁଏ । କେନ୍ଦ୍ରୀୟ ନିଦ୍ରା ଶ୍ୱାସରୋଧ ବେମାରୀ ୧%ରୁ କମ୍ ଲୋକଙ୍କୁ ହୁଏ । ଏକ ଜର୍ମାନୀ କଳ୍ପିତ କାହାଣୀରେ (myth) ଓଣ୍ଡାଇନର (Ondine's curse) ଅଭିଶାପ ଫଳରେ ନିଦ୍ରା ସମୟରେ ଜଣେ ଶ୍ୱାସକ୍ରିୟା ଭୁଲିଯାଏ ଓ ତାହା କେନ୍ଦ୍ରୀୟ ନିଦ୍ରା ଶ୍ୱାସରୋଧ ଦର୍ଶାଉଛି ।
 
 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ପରୀ ବେୱା

ପରୀ ବେୱା ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଥିଲେ । ଇରମରେ ଜନ୍ମିତ ସ୍ୱାଧୀନତା ସଂଗ୍ରାମରେ ସହିଦ ହୋଇଥିବା ଓଡ଼ିଆ ସଂଗ୍ରାମୀମାନଙ୍କ ଭିତରୁ ସେ ଏକମାତ୍ର ମହିଳା ସଂଗ୍ରାମୀ ।

ସେ ମହାତ୍ମା ଗାନ୍ଧୀଙ୍କ ଡାକରାରେ ହୋଇଥିବା ଭାରତ ଛାଡ଼ ଆନ୍ଦୋଳନରେ ଭାଗନେଇ "ମେଳା ଆମ୍ବ ଗଛ" ମୂଳରେ ହେଉଥିବା ସଭାରେ ପୁଲିସ ଗୁଳିରେ ବାଲେଶ୍ୱରର (ଏବେର ଭଦ୍ରକ) ଇରମରଠାରେ ବାକି ୨୮ ଜଣଙ୍କ ସମେତ ନିହତ ହୋଇଥିଲେ ।

 ବ୍ୟକ୍ତିଗତ ଜୀବନ 
ବେୱା ଅବିଭକ୍ତ ବାଲେଶ୍ୱର ଜିଲ୍ଲା ଓ ଏବେର ଭଦ୍ରକସ୍ଥିତ ଇରମଠାରେ ଜନ୍ମଗ୍ରହଣ କରିଥିଲେ । ସେ କୌଣସି ବିଧିବଦ୍ଧ ଶିକ୍ଷାଲାଭ କରିନଥିଲେ । ସେ ନାରାୟଣ ସାହୁଙ୍କୁ ବିବାହ କରିଥିଲେ ।

 ଭାରତଛାଡ଼ ଆନ୍ଦୋଳନ 
ମହାତ୍ମା ଗାନ୍ଧୀଙ୍କ ଭାରତ ଛାଡ଼ ଆନ୍ଦୋଳନକୁ ସମର୍ଥନ ଜଣାଇ ଅନେକ ସଂଗ୍ରାମୀ ୧୯୪୨ ମସିହାରେ ସେପ୍ଟେମ୍ବର ୨୮ ତାରିଖ ଦିନ ଇରମଠାରେ ଥିବା "ମେଳା ଆମ୍ବ ଗଛ" ମୂଳେ ଏକାଠି ହୋଇଥିଲେ । ସେମାନେ ଏଠାରେ ସମ୍ପୁର୍ଣ୍ଣ ଅହିଂସ ଭାବରେ ନିଜର ଭବିଷ୍ୟତ କାର୍ଯ୍ୟପନ୍ଥା ନିର୍ଦ୍ଧାରଣ କରୁଥିଲେ । ଏହି ସଂଗ୍ରାମୀମାନେ ପୁଲିସକୁ ତାର କାମ କରାଇ ଦେଉନଥିଲେ । ଏଥିରେ ଉତ୍‌କ୍ଷିପ୍ତ ହୋଇ ଇଂରେଜ ପୁଲିସ ବାସୁଦେବପୁର ଥାନାର ଇଂରେଜ ପୁଲିସ ଡି.ଏସ.ପି. କୁଞ୍ଜବିହାରୀ ମହାନ୍ତିଙ୍କ ନେତୃତ୍ୱରେ ହଠାତ ସେଠାରେ ପହଞ୍ଚି ସନ୍ଧ୍ୟା ସାଢ଼େ ଛଅ ଘଟିକା ସମୟରେ ସେମାନଙ୍କ ଉପରେ ଅତର୍କିତ ଭାବରେ ଗୁଳିଚାଳନା କରିଥିଲା । ଚାରିଦିଗରୁ ଘେରା ହୋଇଥିବାରୁ ଏକାଠି ହୋଇଥିବା ଲୋକେ କେଉଁ ଆଡେ ଯାଇପାରିଲେ ନାହିଁ । ଘଟଣାସ୍ଥଳରେ ବେୱାଙ୍କ ସମେତ ୨୮ ଜଣ ସ୍ୱାଧୀନତା ସଂଗ୍ରାମୀ ପ୍ରାଣ ହରାଇଥିଲେ ଓ ୫୬ ଜଣ ଗୁରୁତର ଭାବରେ ଆହତ ହୋଇଥିଲେ । ଇଂରେଜ ପୁଲିସର କାର୍ଯ୍ୟାଳୟ "ପାଢ଼ୀ ଆବାସ"ର ଛାତ ଉପରୁ ପୁଲିସ ଗୁଳି ଚାଳନା କରିଥିବା ସେହି କୋଠାଟି ଏବେ ମଧ୍ୟ ସେଠାରେ ରହିଛି ।

 ଆଧାର 

ଶ୍ରେଣୀ:ଭାରତ ଛାଡ଼ ଆନ୍ଦୋଳନ
ଶ୍ରେଣୀ:୧୯୪୨ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
କ୍ରିଏଟିଭ କମନ୍ସ

କ୍ରିଏଟିଭ କମନ୍ସ ଲୋଗୋ|right|200px
କ୍ରିଏଟିଭ କମନ୍ସ(ସିସି) ଏକ ଆମେରିକୀୟ ଅଣଲାଭକାରୀ ସଂସ୍ଥା ଯାହା ରଚନାତ୍ମକ କାମକୁ ଆଇନ‌‌ଗତ ଭାବେ ବାଣ୍ଟିବା ଓ ବ୍ୟବ‌ହାର କରିବାରେ ସାହାୟତା କରେ । ଏହି ସଂସ୍ଥା କପିରାଇଟ ଲାଇସେନ୍ସ ରୂପରେ କ୍ରିଏଟିଭ କମନ୍ସ ଲାଇସେନ୍ସ ବା ସିସି ଲାଇସେନ୍ସ ପ୍ରକାଶିତ କରିଛି ଯାହା ନିଶୁଳ୍କ ଭାବେ ବ୍ୟବ‌ହାର କରିହେବhttps://en.wikipedia.org/wiki/Creative_Commons#cite_note-2। ଏହି ଲାଇସେନ୍ସ ସ୍ରଷ୍ଠାକୁ କିଛି ଅଧିକାର ରଖିବାରେ ସାହାୟତା କରେ । ସ‌ହଜରେ ବ୍ୟବ‌ହାରକାରୀକୁ ଲାଇସେନ୍ସ ବିଷୟରେ ବୁଝେଇବା ପାଇଁ କିଛି ପ୍ରତୀକ ମଧ୍ୟ ବ୍ୟବ‌ହାର କରାଯାଏ । କ୍ରିଏଟିଭ କମନ୍ସ କପିରାଇଟର ଅନ୍ୟ ରୁପ ନୁହଁ କିନ୍ତୁ ତା ଉପରେ ଆଧାରିତ ଅଟେ ।

ଏହି ସଂସ୍ଥା ୨୦୦୧ ମସିହାରେ ସେଣ୍ଟର ଫର ପବ୍ଲିକ ଡୋମେନ ସାହାୟତାର ଲରେନ୍ସ ଲେସିଗ, ହାଲ ଏବେଲ୍ସନ ଓ ଏରିକ ଏଲଡ୍ରେଡଙ୍କଦ୍ୱାରା ସ୍ଥାପନ କରାଯାଇଥିଲା। ଜାନୁଆରୀ ୨୦୧୬ ସୁଦ୍ଧା ପ୍ରାୟତଃ ୧୦୦ କୋଟି ଉପରେ କାମ ସିସି ଲାଇସେନ୍ସଦ୍ୱାରା ହୋଇଛି।

 ସିସିର ଲାଇସେନ୍ସ 
thumb|thumbtime=97|Wanna Work Together? animation by Creative Commons
thumb|thumbtime=98|The second version of the Mayer and Bettle promotional animation explains what Creative Commons is
thumb|300px|Creative commons license spectrum between public domain (top) and all rights reserved (bottom). Left side indicates the use-cases allowed, right side the license components. The dark green area indicates Free Cultural Works compatible licenses, the two green areas compatibility with the Remix culture.
thumb|300px|CC license usage in 2014 (top and middle), "Free cultural works" compatible license usage 2010 to 2014 (bottom)
{| class="wikitable"
|-
! ଚିତ୍ର !! ଅଧିକାର || ବିବରଣ
|-
| 40px|Attribution
| Attribution (BY)
| Licensees may copy, distribute, display and perform the work and make derivative works and remixes based on it only if they give the author or licensor the credits (attribution) in the manner specified by these.
|-
| 40px|Share-alike
| Share-alike (SA)
| Licensees may distribute derivative works only under a license identical ("not more restrictive") to the license that governs the original work. (See also copyleft.) Without share-alike derivative works might be sublicensed with compatible but more restrictive license clauses, e.g. CC BY to CC BY-NC.)
|-
| 40px|Non-commercial
| Non-commercial (NC)
| Licensees may copy, distribute, display, and perform the work and make derivative works and remixes based on it only for non-commercial purposes.
|-
| 40px|Non-derivative
| No Derivative Works (ND)
| Licensees may copy, distribute, display and perform only verbatim copies of the work, not derivative works and remixes based on it.
|} 

 ନିୟମିତ ବ୍ୟବ‌ହାର ହେଉଥିବା ସାତଟି ଲାଇସେନ୍ସ 
{| class="wikitable sortable"
|-
! ପତୀକ !! ବିବରଣ !! Acronym !!Free Cultural Works!!Remix culture!!Commercial use
|-
| alt=CC0 icon|88px || Freeing content globally without restrictions || CC0||  || || 
|-
| alt=CC-BY icon|88px || Attribution alone || BY|||| || 
|-
| alt=CC-BY-SA icon|88px || Attribution + ShareAlike || BY-SA|||||| 
|-
| alt=CC-by-NC icon|88px || Attribution + Noncommercial || BY-NC|||| || 
|-
| alt=CC-BY-ND icon|88px || Attribution + NoDerivatives || BY-ND|||| || 
|-
| alt=CC-BY-NC-SA icon|88px ||  Attribution + Noncommercial + ShareAlike || BY-NC-SA|||| || 
|-
| alt=CC-BY-NC-ND icon|88px || Attribution + Noncommercial + NoDerivatives || BY-NC-ND|||| || 
|} 

ଆଧାର
ଅଫାନାସୀ ନିକିତିନ

thumb|340x340_ପିକସେଲ|ଅଫାନାସି ନିକିତିନଙ୍କ ମୂର୍ତ୍ତି 
ଅଫାନାସୀ ନିକିତିନ (ଋଷି ଭାଷା: Афана́сий Ники́тин ) (ମୃତ୍ୟୁ 1472) ଜଣେ ଋଷିୟ M. J. Maxwell. Afanasii Nikitin: An Orthodox Russian's Spiritual Voyage in the Dar al-Islam, 1468-1475. Journal of World History. Vol. 17, No. 3 (Sep., 2006), p. 243D. P. M. Weerakkody. Sri Lanka, p. 1126; A. A. Postnikov. Nikitin, Afanasii (fl. Fifteenth Century), pp. 859-861; K. Karttunen, Indian Subcontinent, Pre-1500, p. 615 // J. Speake (ed.) Literature of Travel and Exploration: An Encyclopedia. Volume 1, A to F. Routledge. 2013C. H. Whittaker. Russia engages the world, 1453-1825. Harvard University Press, 2003. P. 141R. M. Eaton. A Social History of the Deccan, 1300-1761: Eight Indian Lives, Volume 1. Cambridge University Press, 2005. P. 72The new encyclopaedia Britannica: in 32 vol. Macropaedia, India - Ireland, Volume 21. 1992. P. 183Afanasy Nikitin's Voyage Beyond Three Seas: 1466-1472. Raduga, 1985. P. 65J. Burbank, M. Von Hagen, A. V. Remnev. Russian Empire: Space, People, Power, 1700-1930. Indiana University Press. 2007. P. 240A. V. Riasanovsky. Afanasii Nikitin's Journal. Journal of the American Oriental Society, Volume 81. 1961. P. 126J. R. Millar. Encyclopedia of Russian History, Volume 1. Macmillan Reference, 2003. P. 93ବ୍ୟବସାୟୀ ଓ ନିକୋଲୋ 'ଡେ' କୋଣ୍ଟିଙ୍କ ପରେ ଇଉରୋପରୁ ଭାରତ ଭ୍ରମଣରେ ଆସି ନିଜ ଗସ୍ଥକୁ ଲିଖିତ ଦଲିଲ ରଖିଥିଲେ। ନିଜ ବ‌ହି ଦି ଜର୍ନି ବିଓଣ୍ଡ ଥ୍ରୀ ସି'ସ (The Journey Beyond Three seas)ରେ ସେ ନିଜ ଗସ୍ଥ ବିଷୟରେ ଲେଖିଥିଲେ।

 ଯାତ୍ରା 
୧୪୬୬ ମସିହାରେ ନିକିତିନ ନିଜ ସ‌ହର ତିଭେରରୁ ବାଣିଜ୍ୟ ଯାତ୍ରାରେ ଭାରତକୁ ବାହାରି ଥିଲେ। ସେ ଭୋଲ୍ଗା ନ‌ଦୀ ପଥରେ ଡରବେଣ୍ଟ ପ‌ହଞ୍ଚିଥିଲେ, ପରେ ବାକୁ ଓ ବାକୁ ପରେ କ୍ୟାସପିଆନ ସମୁଦ୍ର ପାର କରି ପର୍ସିଆ ପ‌ହଞ୍ଚିଥିଲେ। ପର୍ସିଆରେ ଗୋଟେ ବର୍ଷ ରହି, ଆରାବିୟାନ ସମୁଦ୍ର ପାର କରି ସେ ଓର୍ମସ ପ‌ହଞ୍ଚିଥିଲେ।  ନିକିତିନ ୧୪୭୦-୧୪୭୨ ମଝିରେ ଭାରତ ପ‌ହଞ୍ଚିଥିଲେ।

ନିଜର ଭାରତ ଗସ୍ଥ ସମୟରେ ନିକିତିନ ଭାରତର ଅର୍ଥନୀତି, ସାମାଜିକ ବ୍ୟବସ୍ଥା, ଧର୍ମ, ଓ ବିଭିନ୍ନ ଜୀବନ ପ୍ରଣାଳୀ ବିଷୟରେ ନିଜ ବ‌ହିରେ ଲେଖିଥିଲେ।

ଡାହାଣ|thumb|160x160_ପିକସେଲ|1997 commemorative coin of Bank of Russia. Nikitin in India

 ନିକିତିନଙ୍କ ସ୍ମୃତିରେ ହେଇଥିବା କାମ 
୧୯୫୫ ମସିହାରେ ନିକିତିନଙ୍କ ସ୍ମୃତିରେ ଭୋଲ୍ଗା ନ‌ଦୀ କୂଳରେ ନିକିତିନନନଙ୍କ ଏକ ପିତଳ ପ୍ରତିମୂର୍ତ୍ତି ସ୍ଥାପନ କରାଯାଇଥିଲା। ତିଭେର ରାଜ୍ୟର ୭୫ତମ ସ୍ଥାପନ ଦିବସରେ ଏହି ପ୍ରତିମୂର୍ତ୍ତିଟି  ଋଷିୟାର ପୋଷ୍ଟାଲ ସ୍ଟାମ୍ପ ବାହାରିଥିଲା।See Stamp News International at: http://www.stampnews.com/stamps/stamps_2005/stamp_1173967252_581033.html   ନିଜର ୫୨୫ତମ ଜନ୍ମବାର୍ଷିକରେ ନିକିତିଙ୍କ ସ୍ମୃତିରେ  ମୁଦ୍ରା ପ୍ରଚଳିତ ହେଇଥିଲା।

ଆଧାର 

ଅଧିକ ତଥ୍ୟ

 Mumbai Russian Cultural Centre
 Nikitin - The first Russian traveler to India by Dr. Jyotsna Kamat

ଶ୍ରେଣୀ:୧୪୭୨ ମୃତ୍ୟୁ
ଶ୍ରେଣୀ:ଋଷିଆର ଲୋକ
ନିଦ୍ରାବେଶ

ନିଦ୍ରାବେଶ ବା ନାର୍କୋଲେପ୍ସି (ଇଂରାଜୀ ଭାଷାରେ Narcolepsy) ଏକ ଦୀର୍ଘକାଳୀନ ସ୍ନାୟୁଗତ ବେମାରୀ (neurological disorder) ଯେଉଁଥିରେ ନିଦ୍ରା-ଜାଗ୍ରତ ଚକ୍ରର (circadian rhythm) ନିୟନ୍ତ୍ରଣ କମିଯାଏ ।   ଦିନରେ ପ୍ରବଳ ନିଦ୍ରା ଆସେ ଯାହା କିଛି ସେକେଣ୍ଡରୁ କିଛି ମିନିଟ ପର୍ଯ୍ୟନ୍ତ ରହେ ଓ ଯେ କୌଣସି ସମୟରେ ନିଦ୍ରା ଆସିପାରେ । ଏହି ରୋଗୀଙ୍କ ମଧ୍ୟରୁ ପ୍ରାୟ ୭୦% ଲୋକଙ୍କର ହଠାତ୍ ମାଂସପେଶୀ ଶକ୍ତି କ୍ଷୟ ହୁଏ ଯାହାକୁ କାଟାପ୍ଲେକ୍ସି (cataplexy) କୁହାଯାଏ ।  ଅତ୍ୟଧିକ ଆବେଗ ହେଲେ ଏହି ନିଦ୍ରାବେଶ ଅବଧି (spell) ଆରମ୍ଭ ହୋଇଯାଏ । ଅଳ୍ପ କେତେକ କ୍ଷେତ୍ରରେ ବିଭିନ୍ନ ଛବିର ସ୍ୱପ୍ନ ଆସେ ବା ନିଦ୍ରା ପାରାଲିସିସ (inability to move for a period of time during falling asleep or upon waking-up) ହୁଏ; ନିଦ୍ରା ସମୟରେ ବା ନିଦ୍ରାରୁ ଉଠିବା ପରେ କିଛି ସମୟ ନିମନ୍ତେ ଏହି ପାରାଲିସିସ ହୁଏ  । ସମୁଦାୟ ନିଦ୍ରା ସମୟ କିନ୍ତୁ ଅପରିବର୍ତ୍ତିତ ରହେ ।

ନିଦ୍ରାବେଶର କାରଣ ଅଦ୍ୟାବଧି ଅଜ୍ଞାତ ଅଛି । ପ୍ରାୟ ୧୦% କେଶ୍‌ରେ ପରିବାରରେ ଏହି ରୋଗ ଇତିହାସ ଥାଏ । ରୋଗାକ୍ରାନ୍ତ ଲୋକଙ୍କର ହାଇପୋକ୍ରେଟିନ (hypocretin), ଏକ ପ୍ରକାର ନିଉରୋଟ୍ରାନ୍ସମିଟରର (neurotransmitter), ସ୍ତର କମ ଥାଏ ଯାହା ଅଟୋଇମ୍ମ୍ୟୁନ (autoimmune disorder) ବେମାରୀ ଯୋଗୁ ହୋଇପାରେ । ଆଘାତ, କେତେକ ସଂକ୍ରମଣ, ଟକ୍ସିନ ବା ମାନସିକ ଚାପର ଭୂମିକା ଥାଇପାରେ ।  ସମ୍ଭାବ୍ୟ କାରଣମାନଙ୍କ ମଧ୍ୟରୁ ବାଛି, ଲକ୍ଷଣ ଓ ନିଦ୍ରା ଅନୁଶୀଳନ (sleep studies) କରି ଏହି ରୋଗ ନିର୍ଣ୍ଣୟ କରାଯାଏ । ଅତ୍ୟଧିକ ଦିବା ନିଦ୍ରାବେଶ ନିମନ୍ତେ ଅନ୍ୟାନ୍ୟ କାରଣ ଥାଇପାରେ ଯେପରିକି ନିଦ୍ରା ଶ୍ୱାସରୋଧ, ପ୍ରମୁଖ ଅବସାଦ ବେମାରୀ, ଆନିମିଆ, ହୃଦ୍‌ପାତ, ମଦ୍ୟପାନ ଓ ନିଦ୍ରା ଅଭାବ । କାଟାପ୍ଲେକ୍ସିକୁ ଭୂଲ କ୍ରମେ ଅପସ୍ମାର (seizures) ଭାବିହୁଏ ।
 

ନିଦ୍ରାବେଶ ରୋଗ ଆରୋଗ୍ୟସାଧ୍ୟ ନ ହେଲେ ମଧ୍ୟ ଜୀବନ‌ଚର୍ଯ୍ୟାର ପରିବର୍ତ୍ତନ ଓ ଔଷଧଦ୍ୱାରା ଉପକାର ହୁଏ । ଦିନରେ କିଛି ସମୟ ଶୟନ ଓ ନିଦ୍ରା ସ୍ୱାସ୍ଥ୍ୟରକ୍ଷା (sleep hygiene) ପାଳନ କରି ଜୀବନ‌ଚର୍ଯ୍ୟା ପରିବର୍ତ୍ତନ କରାଯାଏ ।  ବ୍ୟବ‌ହାର ଉପ‌ଯୋଗୀ ଔଷଧମାନଙ୍କର ନାମ: ମୋଡାଫିନିଲ (modafinil), ସୋଡ଼ିଅମ ଅକ୍ସିବେଟ (sodium oxybate), ଓ ମିଥାଇଲଫେନିବେଟ (methylphenidate) । ପ୍ରଥମରୁ କିଛି ଉପକାର ମିଳେ । ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ (Tricyclic antidepressants) ଓ ସିଲେକ୍ଟିଭ ସିରୋଟୋନିନ ରିଅପଟେକ ଇନହିବିଟର (selective serotonin reuptake inhibitors/SSRIs) ସାହାଯ୍ୟରେ କାଟାପ୍ଲେକ୍ସିରେ ଉପକାର ମିଳେ । 

ପ୍ରତି ଏକ ଲକ୍ଷ ଲୋକରେ ପ୍ରାୟ ୦.୨ରୁ ୬୦୦ ଜଣ ଏହି ରୋଗାକ୍ରାନ୍ତ ହୁଅନ୍ତି । ଏହି ରୋଗ ପ୍ରାୟ ପିଲାବେଳୁ  ଆରମ୍ଭ ହୁଏ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ଚିକିତ୍ସା ନ ହେଲେ ଗାଡ଼ି ଧକ୍କା ଓ ଦୁର୍ଘଟଣା ଜନିତ ପତନ ହୋଇପାରେ । ନାର୍କୋଲେପ୍ସି ଶବ୍ଦଟି ଫରାସୀ narcolepsie ଶବ୍ଦରୁ ନିଆଯାଇଛି । ସନ ୧୮୮୦ରେ ଜିନ-ପାପଟିସ୍ଟେ-ଏଡ଼ୱାର୍ଡ଼ ଗେଲିନୋଙ୍କ (Jean-Baptiste-Édouard Gélineau) ପ୍ରଥମ ବ୍ୟବ‌ହୃତ ଏହି ଫରାସୀ ଶବ୍ଦ νάρκη (narkē)ର ଅର୍ଥ କାଲୁଆ ("numbness") ଓ λῆψις (lepsis) ଅର୍ଥ ଆକ୍ରମଣ ("attack") ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଆନନ୍ଦବଜାର ପତ୍ରିକା

ଆନନ୍ଦବଜାର ପତ୍ରିକା (ବଙ୍ଗଳା : আনন্দবাজার পত্রিকা
; Bengali: [anɔnd̪ɔbadʒar Pɔt̪rika])  ବଙ୍ଗଳା ଭାଷାର ଏକ ଭାରତୀୟ ଦୈନିକ ସମ୍ବାଦପତ୍ର। ଏବିପି ଗ୍ରୁପ ଦ୍ୱାରା କଲିକାତା, ବମ୍ବେ, ଦିଲ୍ଲୀ ଓ ସିଲଚର ଠାରେ ଏହି ଖବରକାଗଜ ପ୍ରକାଶ ହୁଏ।  'ଅଡିଟ୍ ବ୍ୟୁରୋ ଅଫ୍ ସରକୁଲେସନ୍' (ଭାରତ) ଅନୁସାରେ ଜୁଲାଇ-ଡିସେମ୍ବର ୧୦୧୫ ସୁଦ୍ଧା ଏହାର ୧୦ଲକ୍ଷ୍ୟ ଖବରକାଗଜ ବିକ୍ରୟ ହୋଇଛି। "Submission of circulation figures for the audit period July - December 2015" (PDF).  

୧୮୭୬ ମସିହାରେ, ପୂର୍ବ ପାକିସ୍ତାନ ବା ବର୍ତ୍ତମାନର ବଙ୍ଗଳାଦେଶର ମଗୁରା ଗ୍ରାମରେ ତୁଷାରକାନ୍ତି ଘୋଷ ଓ ତାଙ୍କ ବାପା ଶିଶିର କୁମାର ଘୋଷଙ୍କଦ୍ୱାରା ପ୍ରକାଶିତ ହେଇଥିଲା। ପରେ ଏହି ଖବରକାଗଜର ନାମ ଆନନ୍ଦ ବଜାର ପତ୍ରିକା ରଖାଯାଇଥିଲା।

୧୯୨୨ ପରେ ପ୍ରଫୁଲ କୁମାର ସରକାରଙ୍କଦ୍ୱାରା ଆନନ୍ଦବଜାର ପତ୍ରିକା ପୁନର୍ବାର ଆରମ୍ଭ ହେଇଥିଲା।I ଏହାର ପ୍ରଥମ ପ୍ରିଣ୍ଟ ୧୩ ମାର୍ଚ୍ଚ ୧୯୨୨ରେ ହେଇଥିଲା।http://archives.anandabazar.com/oldarchives.html?date=01&month=01&year=101 India magazine 

 ଆଧାର 

ଶ୍ରେଣୀ:ସମ୍ବାଦପତ୍ର